Legal Document

Category: 1465

Text:
37. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ  Αριθ.222440 Β.2543 της 17-24 Δεκ.2002 (ΦΕΚ Β΄1599) Ορισμός του ελαχίστου ύψους του μετοχικού κεφαλαίου των Εταιρειών Παροχής Επενδυτικών Υπηρεσιών (Ε.Π.Ε.Υ).  Έχοντας υπόψη:  1. Τις διατάξεις:  α. Της παρ. 1 του άρθρου 28 του Ν. 2396/1996 (ΦΕΚ 73 Α΄) «Επενδυτικές υπηρεσίες στον τομέα των κινητών αξιών, επάρκεια ιδίων κεφαλαίων των επιχειρήσεων παροχής επενδυτικών υπηρεσιών και των πιστωτικών ιδρυμάτων και άυλες μετοχές», όπως ισχύουν.  β. Του άρθρου 29A του Ν. 1558/85 (ΦΕΚ 137 Α΄) «Κυβέρνηση και Κυβερνητικά Όργανα» όπως προστέθηκε με το άρθρο 27 του Ν. 2081/92 (ΦΕΚ 152 Α΄).  Σελ. 58,310 Τεύχος 1413 Σελ. 28 γ. Του Π.Δ. 81/2002 (ΦΕΚ 57 Α΄) «Συγχώνευση των Υπουργείων Εθνικής Οικονομίας και Οικονομικών στο Υπουργείο Οικονομίας και Οικονομικών».  2. Το γεγονός ότι από την 1η Ιανουαρίου 2002 το Ευρώ αντικαθιστά τη δραχμή ως νόμισμα της Χώρας, σύμφωνα με τις διατάξεις των Κανονισμών (ΕΚ) 1103/1997, 974/ 1998 και 2866/1998 του Συμβουλίου της Ευρωπαϊκής Ένωσης, όπως ισχύουν καθώς και του Ν. 2842/2000 «Λήψη συμπληρωματικών μέτρων για την εφαρμογή των Κανονισμών (ΕΚ) 1103/97, 974/98 και 2866/98 του Συμβουλίου, όπως ισχύουν σχετικά με την εισαγωγή του Ευρώ» (ΦΕΚ Α΄ 207).  3. Την εισήγηση του Δ.Σ. της Επιτροπής Κεφαλαιαγοράς (Απόφαση 5/251/29.8.2002).  4. Το γεγονός ότι από την Απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε:  Ορίζουμε το ελάχιστο ύψος του μετοχικού κεφαλαίου Ε.Π.Ε.Υ. που προβλέπεται στην παρ. 1 του άρθρου 28 του Ν. 2396/1996 όπως ισχύει, σε πεντακόσιες ογδόντα έξι χιλιάδες εννιακόσια σαράντα ένα ευρώ (586.941 ευρώ) και του ελαχίστου ύψους του μετοχικού κεφαλαίου Ε.Π.Ε.Υ. που παρέχει υπηρεσίες αναδόχου σε δύο εκατομμύρια εννιακόσιες τριάντα τέσσερις χιλιάδες επτακόσια δύο ευρώ (2.934.702 ευρώ).